Shonda Rhimes

Awdur Americanaidd yw Shonda Rhimes (ganwyd 13 Ionawr 1970) sydd hefyd yn cael ei hystyried yn nodigedig am ei gwaith fel cyfarwyddwr ffilm, sgriptiwr a chynhyrchydd ffilm.

Fe'i ganed yn Chicago ar 13 Ionawr 1970. Wedi gadael yr ysgol mynychodd Goleg Dartmouth, Prifysgol De California ac Ysgol USC yn y Celfyddydau Sinematig.

Ymhlith y gwaith pwysig a nodedig yr ysgrifennodd y mae: Erica Hahn, Amelia Shepherd a Meredith Grey.

Mae hi'n fwyaf adnabyddus fel sefydlydd, prif ysgrifennwr, a chynhyrchydd gweithredol y ddrama feddygol deledu Grey's Anatomy, a phrif gynhyrchydd Preifat Practice, a'r gyfres wleidyddol Scandal. Mae Rhimes hefyd wedi gwasanaethu fel prif gynhyrchydd cyfres deledu ABC Off the Map, How to Get Away with Murder, a The Catch.

Yn 2007, enwyd Rhimes yn un o 100 People Who Help Shape the World yng nghylchgrawn TIME. Yn 2015, cyhoeddodd ei llyfr cyntaf, cofiant, Year of Yes: How to Dance It Out, Stand in the Sun, a Be Your Own Person. Yn 2017, dywedodd Netflix ei fod wedi ymrwymo i gytundeb aml-flwyddyn gyda Rhimes, ac y byddai ei holl gynyrchiadau yn y dyfodol yn gyfresi Netflix Original.

Magwraeth
Ganwyd Rhimes yn Chicago, Illinois, fel yr ieuengaf o chwech o blant Vera P. (Cain), athro coleg, ac Ilee Rhimes, Jr., gweinyddwr mewn prifysgol.Stated on Finding Your Roots, 19 Ionawr 2016, PBS Mynychodd ei mam y coleg wrth fagu eu chwech o blant ac enillodd PhD mewn gweinyddiaeth addysgol ym 1991. Daeth ei thad, sy'n dal MBA, yn brif swyddog gwybodaeth (CIO) ym Mhrifysgol Southern California, gan ymddeol yn 2013.

Roedd Rhimes yn byw yn Park Forest South (University Park, Illinois bellach), gyda'i dau frawd hŷn a thair chwaer hŷn. Yn ferch ifanc, roedd adrodd straeon yn holl bwysig iddi. Tra yn yr ysgol uwchradd, gwasanaethodd fel gwirfoddolwr ysbyty, a ysbrydolodd ddiddordeb mewn amgylcheddau ysbyty.

Coleg
Mynychodd Rhimes Ysgol Uwchradd Gatholig Marian yn Chicago Heights, Illinois. Yng Ngholeg Dartmouth, fe wnaeth graddiodd mewn astudiaethau Saesneg a ffilm ac enillodd ei gradd baglor ym 1991. Yn Dartmouth, ymunodd â Chymdeithas Theatr y 'Black Underground'. Rhannodd ei hamser rhwng cyfarwyddo a pherfformio mewn cynyrchiadau myfyrwyr, ac ysgrifennu ffuglen. Ysgrifennodd ar gyfer papur y coleg.

Ar ôl coleg, symudodd i San Francisco gyda brawd neu chwaer hŷn a gweithio ym maes hysbysebu yn McCann Erickson.

Anrhydeddau


Cyfeiriadau

Categori:Llenorion Americanaidd
Categori:Genedigaethau 1970
Categori:Merched yr 20fed ganrif
Categori:Pobl o Chicago